ທ່ານນາງຄລິນຕັນກ່າວວ່າ ສະຫະຣັດ ຢາກໃຫ້ເຄັນຢາ ເປັນຜູ້ ມີບົດບາດນຳພາ ໃນສັຕວັດທີ 21
ຂ່າວສຳຄັນອື່ນໆ: ແມ່ຍິງຖືພາມານ ທີ່ຖືກຄຸກຍ້ອນລັກລອບ ຢູ່ລາວ ເດີນທາງໄປອັງກິດແລ້ວ; ຣະເບີດແຄມທາງ ຢູ່ອັຟການິສຖານ ເຮັດໃຫ້ມີຜູ້ເສັຽຊີວິດ 21 ຄົນ;
ຣັຖມຸນຕຣີ ການຕ່າງປະເທດ ສະຫະຣັດ ທ່ານນາງ HILLARYCLINTON ກ່າວວ່າ ສະຫະຣັດ ຢາກໃຫ້ເຄັນຢາ ມີບົດບາດ ການນຳພາ ໃນສັຕວັດທີ 21ແຕ່ທ່ານນາງ ກ່າວຢ້ຳວ່າ ນັ້ນແມ່ນ ສຸດແລ້ວແຕ່ ເຄັນຢາເອງ ຈະເຮັດໃຫ້ມັນເກີດຂຶ້ນ ທ່ານນາງ CLINTON ກ່າວໃນລະຫວ່າງ ກອງປະຊຸມ ກັບພວກຜູ້ນຳປະຊາຄົມ ທີ່ນະຄອນຫຼວງ ໄນໂຣບີ ໃນມື້ທີ 2 ຂອງການຢ້ຽມຢາມ 7 ປະເທດ ໃນອາຟຣິກາ ທ່ານນາງ ໄດ້ກ່າວສະທ້ອນ ທັສນະ ຄວາມເຫັນ ຂອງປະທານາທິບໍດີ ສະຫະຣັດ ທ່ານBARACK OBAMA ໃນລະຫວ່າງ ການເດີນທາງ ໄປຢ້ຽມຢາມ ປະເທດການາ ໃນເດືອນກໍຣະກົດຜ່ານມາ ໂດຍເວົ້າວ່າ ອະນາຄົດ ຂອງເຄັນຢາ ແມ່ນຂຶ້ນຢູ່ກັບ ເຄັນຢາເອງ ໃນຕອນເຊົ້າມື້ນີ້ ທ່ານນາງ CLINTON ໄດ້ໄປວາງ ພວງມາລາ ທີ່ສຸສານ ນະຄອນຫລວງໄນໂຣບີ ເພື່ອໄວ້ອາລັຍ ໃຫ້ແກ່ ພວກເຄາະຮ້າຍ ຈາກການ ວາງຣະເບີດໂຈມຕີ ສະຖານທູດສະຫະຣັດ ໂດຍເຄືອຂ່າຍ ຂອງກຸ່ມກໍ່ການຮ້າຍ AL-QAIDA ໃນເຄັນຢາ ແລະແທນຊາເນັຽໃນປີ 1998 : ເຈົ້າໜ້າທີ່ ອັຟການິສຖານ ກ່າວວ່າ ຣະເບີດແຄມທາງ ລູກນຶ່ງໄດ້ສັງຫານ ພົລເຮືອນ ຊາວອັຟການິສຖານ 21 ຄົນ ທີ່ເດີນທາງ ໄປງານແຕ່ງງານຢູ່ໃນພາກໃຕ້ ອັຟການິສຖານ ພວກແຂກໄປຮ່ວມພິທີແຕ່ງງານ ໄດ້ພາກັນ ຂີ່ຣົດພ່ວງທີ່ແກ່ໂດຍຣົດໄຖ ເວລາຣະເບີດ ແຕກຂຶ້ນ ໃນວັນພະຫັດມື້ນີ້ ທີ່ແຂວງ HELMANDໃນພາກໃຕ້ ອັຟການິສຖານ ເຈົ້າໜ້າທີ່ ກ່າວວ່າ ແມ່ຍິງ ແລະເດັກນ້ອຍແມ່ນຮວມຢູ່ໃນ ຈຳນວນພວກທີ່ເສັຽຊີວິດ ນອກນັ້ນ ຍັງມີອີກ 5 ຄົນໄດ້ຮັບບາດເຈັບ ສ່ວນຣະເບີດແຄມທາງ ລູກທີ 2 ທີ່ແຕກຂຶ້ນ ຢູ່ໃນອີກເຂດນຶ່ງ ຂອງແຂວງ HELMANDນັ້ນ ເຮັດໃຫ້ຕຳຣວດ ອັຟການິສຖານ 5 ຄົນເສັຽຊີວິດ ແຂວງ HELMAND ເປັນທີ່ໝັ້ນຂອງພວກ ຫົວຮຸນແຮງ ທາລີບານ ທີ່ໄດ້ເພີ້ມທະວີ ການບຸກໂຈມຕີ ເພື່ອພະຍາຍາມຫາທາງລົບກວນ ການເລືອກຕັ້ງ ປະທານາທິບໍດີ ອັຟການິສຖານ ຊຶ່ງຈະຈັດຂື້ນໃນວັນທີ 20 ສິງຫານີ້ ກຳລັງຂອງ ສະຫະຣັດ ແລະອົງການ NATO ພວມພະຍາຍາມສ້າງຄວາມທຸ່ນທ່ຽງ ໃຫ້ແກ່ເຂດດັ່ງກ່າວ ກ່ອນການປ່ອນບັດ ຫຼັງຈາກນັກຂ່າວ ອະເມຣິກັນ 2 ຄົນ ທີ່ຖືກຈັບຢູ່ເກົາຫລີເໜືອ ໄດ້ເດີນທາງ ກັບຄືນປະເທດ ຢ່າງປອດພັຍແລ້ວ ຈຶ່ງຄາດວ່າອະດີດປະທານາທິບໍດີ ສະຫະຣັດ ທ່ານ BILL CLINTON ຈະລາຍງານ ໃຫ້ປະທານາທິບໍດີBARACK OBAMA ຊາບ ກ່ຽວກັບ ການເດີນທາງ ໄປພຽງຢາງ ຂອງທ່ານ ທີ່ພາໃຫ້ມີການປ່ອຍພວກນັກຂ່າວ ທັງສອງ ໂຄສົກຂອງ ທຳນຽບຂ່າວ ກ່າວໃນມື້ວານນີ້ວ່າ ທ່ານຄາດວ່າທ່ານ OBAMA ຈະພົບປະ ກັບອະດີດ ປະທານາທິບໍດີ CLINTON ໃນໄວໆນີ້ ພວກທ່ານໄດ້ລົມກັນ ທາງໂທຣະສັບ ເປັນເວລາສັ້ນໆ ເວລາທ່ານ CLINTON ພາພວກນັກຂ່າວ ທັງ 2ກັບຄືນມາເຖິງ ສະຫະຣັດ ລຸນຫລັງ ການເຈຣະຈາ ກັບຜູ້ນ ຳເກົາຫລີເໜືອ ທ່ານ KIMJONG-IL ເພື່ອໃຫ້ມີການ ອະພັຍໂທດ ທຳນຽບຂາວ ຍັງຢືນຢັດວ່າ ການເດີນທາງໄປຊ່ອຍພວກນັກຂ່າວ ທັງ 2 ຂອງທ່ານ CLINTON ແມ່ນໄປໃນ ທາງສ່ວນໂຕ ຕາມຄຳຮ້ອງຂໍຂອງຄອບຄົວ ພວກນັກຂ່າວ ແຕ່ແນວໃດກໍຕາມ ເຈົ້າໜ້າທີ່ ຣັຖບານ ສະຫະຣັດ ກ່າວວ່າກ່ອນອອກເດີນທາງ ອະດີດ ປະທານາທິບໍດີ ໄດ້ສົນທະນາຫາຣື ກັບພວກທີ່ປຶກສາດ້ານຄວາມໝັ້ນຄົງ ແຫ່ງຊາດຂອງ ສະຫະຣັດ ແມ່ຍິງອັງກິດ ຖືພາມານ ທີ່ໄດ້ຖືກຕັດສິນໂທດ ຈຳຄຸກຕລອດຊີວິດຢູ່ລາວ ໃນຄວາມຜິດ ລັກລອບຢາເສບຕິດນັ້ນ ເດີນທາງອອກຈາກລາວ ໄປອັງກິດໃນວັນພະຫັດ ມື້ນີ້ ເພື່ອໄປ ຮັບໃຊ້ໂທດທີ່ນັ້ນ ນາງ SAMANTHA OROBATORໄດ້ຖືກມອບ ໃຫ້ແກ່ ເຈົ້າໜ້າທີ່ອັງກິດ ໃນພິທີຮັບມອບ ຊຶ່ງຈັດຂຶ້ນຢູ່ທີ່ສນາມບິນວັດໄຕ ໃນນະຄອນຫລວງວຽງຈັນ ນາງກຳລັງ ເດີນທາງ ກັບຄືນອັງກິດພາຍໃຕ້ບົດບັນທຶກ ຄວາມເຂົ້າໃຈ ທີ່ໄດ້ລົງນາມ ໂດຍເຈົ້າໜ້າທີ່ ຂອງປະເທດທັງ 2ໃນສັບປະດາແລ້ວນີ້ ນາງ OROBATOR ໄດ້ຖືກຈັບ ທີ່ສນາມບິນວັດໄຕເມື່ອນຶ່ງປີກ່ອນ ຍ້ອນພົບເຫັນວ່າ ມີເຮໂຣອີນ ໃນຄວາມຄອບຄອງ ຫລາຍກວ່າເຄິ່ງກິໂລຊື່ງແມ່ນກາຍ ຈຳນວນ 500 ກຣາມ ຊຶ່ງຜູ້ກະທຳຜິດ ສາມາດໄດ້ຮັບໂທດ ປະຫານຊີວິດຢູ່ລາວ ແຕ່ນາງໄດ້ຖືພາມານ ຂະນະຖືກຄຸມຂັງ ຈຶ່ງເຮັດໃຫ້ ສານຕັດສິນໂທດນາງຈຳຄຸກຕລອດຊີວິດ ຍັງບໍ່ທັນ ເປັນທີ່ຈະແຈ້ງ ເທື່ອວ່າ ແມ່ຍິງອັງກິດເຊື້ອສາຍໄນຈີເຣັຽ ອາຍຸ 20 ປີຄົນນີ້ ຖືພາມານ ໄດ້ຈັ່ງໃດ ແຕ່ເຈົ້າໜ້າທີ່ລາວຢືນຢັນວ່າ ນາງ OROBATOR ເປັນຜູ້ເຮັດ ໃຫ້ນາງມີລູກເອງ ໂດຍການຊັກນ້ຳອະສຸຈິເຂົ້າໄປ ສານແຫ່ງນຶ່ງ ໃນມາເລເຊັຽ ໄດ້ຕັດສິນໂທດ ປະຫານຊີວິດ ຜູ້ຊາຍຊາວມຽນມາ6 ຄົນ ຍ້ອນໄດ້ສັງຫານ ຊາວມຽນມາ ດ້ວຍກັນຄົນນຶ່ງ ພວກເຂົາເຈົ້າໄດ້ຖືກພົບເຫັນວ່າ ມີຄວາມຜິດ ໃນການສັງຫານ ເພື່ອນຄົນງານ ດ້ວຍກັນຄົນນຶ່ງໃນເດືອນມິຖຸນາ ປີ 2005 ຜູ້ພິພາກສາ ກ່າວວ່າ ຈຳເລີຍທັງ 6 ບໍ່ສາມາດສ້າງຄວາມສົງສັຍໃດໆ ຕໍ່ການໂຕ້ແຍ້ງ ຂອງໄອຍະການ ນອກນັ້ນ ຊາວມຽນມາທັງ 6ຍັງໄດ້ຖືກ ຕັດສິນໂທດ ຈຳຄຸກ 3 ປີ ຍ້ອນໄດ້ສ້າງ ຄວາມເຈັບປວດ ຢ່າງຮ້າຍແຮງເວລາພວກເຂົາເຈົ້າ ໃຊ້ມີດ ແລະໄຂຄວງ ແທງນ້ອງຊາຍ ຂອງຜູ້ເຄາະຮ້າຍ ນຶ່ງໃນພວກຈຳເລີຍ ຍັງໄດ້ຮັບໂທດ ຕື່ມອີກ 3 ປີ ໃນການໂຈມຕີ ທຳນອງດຽວກັນນີ້ຕໍ່ຜູ້ຊາຍ ຊາວມຽນມາ ອີກຄົນນຶ່ງ ສານແຫ່ງນຶ່ງ ຂອງອິນເດັຽ ໄດ້ຕັດສິນໂທດ ປະຫານຊີວິດ 3 ຄົນໃນການ ວາງຣະເບີດໂຈມຕີ ທີ່ເມືອງມູມໄບ ສູນກາງການຄ້າ ຂອງອິນເດັຽ ໃນປີ 2003ທີ່ເຮັດໃຫ້ ມີຜູ້ເສັຽຊີວິດ 52 ຄົນນັ້ນ ສານພິເສດ ທີ່ນະຄອນມູມໄບໄດ້ຕັດສິນໂທດ ປະຫານຊີວິດ ໃນວັນພະຫັດມື້ນີ້ ຫລັງຈາກ ໄດ້ພົບເຫັນວ່າຊາວອິນເດັຽທັງ 3 ມີຄວາມຜິດ ໃນເດືອນແລ້ວ ໃນການສັງຫານ ແລະການສົມຮູ້ຮ່ວມຄິດເພື່ອກໍ່ອາຊຍາກັມ ໄອຍະການ ຂອງຕຳຣວດ ທ່ານ UJJWAL NIKAM ໄດ້ສະແດງຄວາມຊົມເຊີຍ ຕໍ່ການຕັດສິນໂທດ ປະຫານຊີວິດ ນາຍ MOHAMMED HANEED SAYYEDພັລຍາຂອງຜູ້ກ່ຽວ ນາງ FAHMEEDA ແລະຜູ້ສົມຮູ້ຮ່ວມຄິດ ນາຍ ASHRAT ANSARI ທະນາຍຄວາມ ຂອງບຸກຄົນທັງ 3 ໄດ້ຍື່ນຂໍອຸທອນ ຕໍ່ສານສູງ ກ່ຽວກັບການ ຕັດສິນໂທດປະຫານຊີວິດ ດັ່ງກ່າວ ສານພົບເຫັນວ່າ ຊາວອິນເດັຽ ທັງ 3 ມີຄວາມຜິດໃນການວາງຣະເບີດ ໃສ່ຣົດແທັກຊີ່ 2 ຄັນ ທີ່ໄດ້ຣະເບີດຂື້ນ ຫ່າງກັນບໍ່ເທົ່າໃດນາທີ ທີ່ອະນຸສາວະຣີ ປະຕູໄຊ ອິນເດັຽ ທີ່ນະຄອນມູມໄບ ແລະຕລາດຂາຍເພັດພອຍ ແຫ່ງນຶ່ງ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ